بصت فريال لفوق.. ناحية السماعة، كان الصوت بيقولها على قواعد لعبة، وبعد دقايق من نظرات وزعيق وحيد، رجعت فريال بضهرها وهي قاعدة وشدت الحبل من ناحية وحيد.. في اللحظة دي وحيد عرف إنها فهمت قواعد اللعبة وانها قررت تضحي بيه، وللسبب ده قرر وحيد انه يلعب.. رجع بضهره بكل قوة.. كان بيسحب الحبل وفريال هي كمان بتقاوم، يسحب وهي تقاوم.. يسحب وهي تقاوم، وفي الوقت المحدد.. وقفت عقارب الساعة عند ١٢ وعشرة.. ووقع الحجر اللي في الأوضة.. بس أوضة مين بقى.. أوضة فريال.